

# JÕELÄHTME VALLAVALITSUS

Riigimetsa Majandamise Keskus Teie: 30.10.2023 nr 3-1.60/2023/74-2

ida-harjumaa@rmk.ee Meie: 02.11.2023 nr 5-5/5461-1

**Püha Brigitta mälestusristi ümbruse riigimetsa metsatööde plaani aastateks 2024-2033 kooskõlastamine**

RMK on pöördunud Jõelähtme Vallavalitsuse poole 30.10.2023 kirjaga nr 3-1.60/2023/74-2 ( reg. 30.10.2023 nr 5-5/5461) ning andnud teada, et RMK on valmis saanud Harjumaal Jõelähtme vallas Püha Brigitta mälestusristi ümbruse riigimetsa metsatööde plaani aastateks 2024-2033.

Plaani koostamisel on vastavalt võimalustele arvestatud plaani menetlemise käigus esitatud ettepanekutega. Kohalikud elanikud tegid omapoolseid ettepanekuid 24.08.2023 toimunud ala tutvustamise koosolekul. Peale koosolekut saatsid kirjalikke ettepanekuid ainult MTÜ Roheline Pärnumaa ja MTÜ Päästame Eesti Metsad ühises pöördumises.

Valdava enamuse ehk 81,3% (10,3 ha) Püha Brigitta mälestusristi ümbruse riigimetsadest moodustavad keskealised metsad. Ülejäänud 18,7% (2,4 ha) moodustavad vanad metsad

Metsatööde plaani kohaselt plaanitakse keskealistes metsades teha harvendusraiet metsale paremate valgus- ja toitainete tingimuste loomiseks. Harvendusraied plaanitakse teha ühes etapis 2024.aastal kokku 5,6 ha. Raietööde tegemisel on arvestatud kogukonna tehtud ettepanekutega säilitada maksimaalselt raiealal kasvavaid kadakaid ja kõvalehtpuid ning mitte kahjustada raie- ja veotööde käigus maapinda.

Jõelähtme Vallavalitsus arutas esitatud metsatööde plaani 02.11.2023 toimunud vallavalitsuse istungil. Käesolevaga kooskõlastame Püha Brigitta mälestusristi ümbruse riigimetsa metsatööde plaani aastateks 2024-2033, tingimusel, et raietöid tehakse ajal, kus maapind on külmunud, et võimalikult vähe tekitata kahjustusi pinnasele, alustaimestikule ning puujuurtele.

Lugupidamisega

(digitaalset allkirjastatud)

Andrus Umboja

vallavanem

Mailis Ental, keskkonnanõunik

[mailis.ental@jolahtme.ee](mailto:mailis.ental@jolahtme.ee)